கேள்வி: பழங்குடியினர் கெளரவ நாள் என்பது என்ன?
பதில்: File:Birsa Munda Statue at Naya More.jpg சிலை. நபேந்து சென் என்பவரால் நிறுவப்பட்டது. நயா மோர், பொகாரோ ஸ்டீல் சிட்டி, சார்க்கண்டு]] பழங்குடியினர் கெளரவ நாள் (''Janjatiya Gaurav Divas'') இந்திய அரசு நவம்பர் 15 அன்று கொண்டாடப்படும் ஒரு சிறப்பு நாளாகும். இந்தியாவின் பழங்குடியினர் நாட்டிற்குச் செய்த மிகப்பெரிய பங்களிப்பையும் அவர்களின் தன்னலமற்ற போராட்டங்களையும் கௌரவிப்பதற்காக அறிவிக்கப்பட்டது. இந்நாள் சன்சாதிய கௌரவ் திவாசு என்ற பெயராலும் அறியப்படுகிறது. பழங்குடி சுதந்திரப் போராட்ட வீரர்களின் பங்களிப்பை நினைவுகூரும் வகையில் நவம்பர் மாதம் 15 ஆம் தேதியை பழங்குடியினர் கெளரவ நாளாகக் கொண்டாட இந்திய அமைச்சரவை அங்கீகரித்தது. 2021 நவம்பர் 10 அன்று நடைபெற்ற மத்திய அமைச்சரவைக் கூட்டத்தில், இந்திய சுதந்திரத்தின் 75 ஆவது ஆண்டு நிறைவினை, ஆண்டு முழுவதும் கொண்டாடப்படும் ஒரு பகுதியாக இம்முடிவு எடுக்கப்பட்டது. நவம்பர் 15 என்பது சிறந்த பழங்குடி வீரர் பிர்சா முண்டாவின் பிறந்தநாள் ஆகும்.